Пошто су се Савезници искрцали на Сицилију 8. јула 1943. Немцима је озбиљно угрожен савезник Италија а и њихова јужна граница. С тога 14. јула поново је формирана Група Армија Б под командом Ервина Ромела, која је за задатак имала да одбаци Савезнике из Италије и успори њихово напредовање те угуши покрете отпора на Балкану. Након покретања операције "Оверлорд" Група армија Б је из Италије премештена у Француску (у Италији и на Балкану ју је заменила Група Армија Ц). Због тешког рањавања Ромел је смењен са места команданта 19. јула 1944. да би га на том месту наследио Гинтер фон Клуге (који је комадовао свега 29 дана), а потом и Валтер Модел који је Групом армија командовао до своје смрти 21. априла 1945. када је Група армија и расформирана услед Савезничког продора. У последњем периоду ова Група армија се борила у Холандији и Белгији.